Document ID: 32000D0747

Neuvoston päätös,
tehty 27 päivänä marraskuuta 2000,
luvan antamisesta Yhdistyneelle kuningaskunnalle jatkaa jäsenvaltioiden liikevaihtoverolainsäädännön yhdenmukaistamisesta annetun kuudennen direktiivin (77/388/ETY) 6 ja 17 artiklasta poikkeavan toimenpiteen soveltamisesta tehdyn päätöksen 98/198/EY 3 artiklan muuttamisesta
(2000/747/EY)
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen,
ottaa huomioon liikevaihtoverolainsäädännön yhdenmukaistamisesta - yhteinen arvonlisäverojärjestelmä: yhdenmukainen määräytymisperuste - 17 päivänä toukokuuta 1977 annetun kuudennen neuvoston direktiivin (77/388/ETY)(1), jäljempänä "kuudes arvonlisäverodirektiivi" ja erityisesti sen 27 artiklan,
ottaa huomioon komission ehdotuksen,
sekä katsoo seuraavaa:
(1) Kuudennen arvonlisäverodirektiivin 27 artiklan 1 kohdan mukaisesti neuvosto voi yksimielisesti komission ehdotuksesta antaa jäsenvaltioille luvan ottaa käyttöön tai jatkaa tästä direktiivistä poikkeavia erityistoimenpiteitä veronkannon yksinkertaistamiseksi tai tietyntyyppisten veropetosten ja veron kiertämisen estämiseksi.
(2) Yhdistyneen kuningaskunnan hallitus on komission pääsihteeristön 16 päivänä kesäkuuta 2000 saapuneeksi kirjaamalla kirjeellä pyytänyt lupaa saada jatkaa sille aikaisemmin neuvoston päätöksillä 95/252/EY(2), 98/198/EY(3) ja 1999/79/EY(4) myönnetyn poikkeuksen soveltamista.
(3) Muille jäsenvaltioille on 28 päivänä heinäkuuta 2000 ilmoitettu Yhdistyneen kuningaskunnan pyynnöstä.
(4) Kyseisen poikkeuksen tarkoituksena on alentaa vuokraajan tai leasinginottajan arvonlisäveron vähennysoikeutta 50 prosenttiin henkilöauton vuokrausta tai leasingia koskevien toimien osalta, jos autoa käytetään yksityistarkoituksiin, sekä olla kantamatta tällaisen auton yksityiskäytöstä maksettavaa arvonlisäveroa.
(5) Oikeudelliset ja tosiasialliset seikat, joihin poikkeavan toimenpiteiden soveltamista koskevan luvan myöntäminen on perustunut, eivät ole muuttuneet, ja ne ovat edelleen voimassa.
(6) Komissio teki 17 päivänä kesäkuuta 1998 ehdotuksen(5) direktiiviksi kuudennen arvonlisäverodirektiivin muuttamisesta arvonlisäveron vähennysoikeutta koskevien sääntöjen osalta.
(7) Tämän ehdotuksen tarkoituksena on lähentää keskenään arvonlisäveron vähennysoikeuden rajoituksia, jotta voidaan vähentää yhteisössä sovellettavien sääntöjen eroavuuksia varsinkin henkilöautoihin liittyvien kustannusten osalta.
(8) Näin ollen on asianmukaista jatkaa myönnetyn luvan voimassaoloaikaa edellä mainitun direktiivin voimaantuloon. Tämän luvan voimassaoloaika päättyy kuitenkin viimeistään 31 päivänä joulukuuta 2003, jollei mainittu direktiivi ole tullut voimaan ennen tätä päivämäärää, mikä antaa mahdollisuuden tuossa yhteydessä arvioida poikkeuksen tarpeellisuutta neuvostossa käytävien keskustelujen perusteella.
(9) Tämä poikkeus ei vähennä arvonlisäverosta saatavia Euroopan yhteisön omia varoja,
ON TEHNYT TÄMÄN PÄÄTÖKSEN:
1 artikla
Korvataan päätöksen 98/198/EY 3 artikla seuraavasti: " 3 artikla
Tämän luvan voimassaolo päättyy sellaisten yhteisön sääntöjen voimaantulopäivänä, joissa määritellään kuudennen arvonlisäverodirektiivin 17 artiklan 6 kohdan ensimmäisen alakohdan mukaisesti kustannukset, jotka eivät oikeuta arvonlisäveron vähentämiseen kuitenkin viimeistään 31 päivään joulukuuta 2003."
2 artikla
Tämä päätös on osoitettu Ison-Britannian ja Pohjois-Irlannin yhdistyneelle kuningaskunnalle.
Tehty Brysselissä 27 päivänä marraskuuta 2000.

Labels: 2
8
3
18
15